Варта сказаць, што і за такі кароткі час салдаты навучыліся многаму. А ўсё, што ўведалі, у хуткім часе спатрэбілася ва Усходняй Прусіі. 3 15 верасня 1944 года наша часць аказалася на пярэднім краі барацьбы з ворагам. Акапаўшыся, мы трымалі абарону перад самым "носам" у немцаў. Перастрэлкі ўзнікалі вельмі часта. Акрамя таго, фашысцкія самалёты рэгулярна бамбілі пазіцыі савецкіх войскаў. 3-за гэтага наш батальён панёс вялікія страты жывой сілы і тэхнікі. I яго ў студзені 1945 года накіравалі на перафарміраванне, а пасля - зноў на пярэдні край.